45. ΑΝΑΓΚ.ΝΟΜΟΣ υπ’ αριθ. 455 της 20/20 Ιουν. 1968 (ΦΕΚ Α΄ 136) Περί θεμάτων τινών αφορώντων εις το αλλοδαπόν προσωπικόν των Οργανώσεων του Ν.Δ. 1286/1949. Άρθρον μόνον.-1.Δια Β.Δ/των, εκδιδομένων προτάσει του Υπουργού Εργασίας, δύναται να εξαιρώνται, εν όλω ή εν μέρει, της νομοθεσίας της αφορώσης εις την Κοινωνικήν Ασφάλισιν ή τους Οργανισμούς Κοινωνικής Πολιτικής (ΙΚΑ, Ταμεία κυρίας ή Επικουρικής Ασφαλίσεως, Οργανισμόν Απασχολήσεως και Ασφαλίσεως Ανεργίας, Αυτόνομον Οργανισμόν Εργατικής Κατοικίας, Εργατικήν Εστίαν κλπ.), οι αλλοδαποί οι απασχολούμενοι υπό Οργανώσεως ή Οργανώσεων εκ των προβλεπομένων υπό του Ν.Δ. 1286/1949 «περί φορολογικών απαλλαγών και άλλων διευκολύνσεων του Αμερικανικού Συμβουλίου Εθελοντικών Οργανώσεων». Η κατά το προηγούμενον εδάφιον εξαίρεσις δύναται να παρέχηται, εφ’ όσον τα ανωτέρω πρόσωπα καλύπτωνται δια τους ασφαλιστικούς κινδύνους ασθενείας - μητρότητος - αναπηρίας - γήρατος - θανάτου, υπό υφισταμένου εν τη Χώρα, ης τυγχάνουν υπήκοοι, συστήματος Κοινωνικής Ασφαλείας ή υπό ασφαλιστικών εταιρειών, παρεχουσών ιδιωτικήν ασφάλισιν, συμφώνως προς την νομοθεσίαν της Χώρας, ής τυγχάνουν υπήκοοι. Η περί ης η παρούσα παράγραφος εξαίρεσις, δύναται να τελή υπό τον όρον της αμοιβαιότητος. 2.Β.Δ/τα εκδιδόμενα βάσει του παρόντος, δύνανται να έχουν αναδρομικήν ισχύν, εφ’ όσον εκδοθούν εντός εξαμήνου από της ισχύος του παρόντος. Τυχόν καταβληθείσαι εισφοραί, μέχρι της ισχύος του παρόντος, δεν επιστρέφονται. 3.Πρόσωπα εξαιρούμενα της ασφαλίσεως του ΙΚΑ βάσει Β.Δ/τος εκδοθησομένου κατ’ εξουσιοδότησιν του παρόντος Α. Νόμου, τη αιτήσει των, να υπάγωνται προαιρετικώς εις την ασφάλισιν του ΙΚΑ, κατά τας διατάξεις του Α.Ν. 1846/51, ως ισχύει νυν, και του Κανονισμού, περί ου η παρ. 3 του άρθρ. 4 του Α.Ν. 1846/51. 